Í Skælingum er enn eitt náttúrufyrirbærið . Steini pípari sendir myndskeyti : Ég er á móti öfgum í umhverfismálum þó ég sé umhverfissinni . Ég hef aðallega fjallað um þá skynsemi sem ég tel að þurfi að sýna í verndunarmálum svona með svipuðum rökum og rammaáætlun var reist á . Þó ég telji nauðsynlegt að nýta landið tel ég óásættanlegt að eyðileggja náttúruverðmæti meira en þörf segir . Mér hefur fundist menn fara mjög frjálslega með leyfi til tilraunaborana t.d. í Eldvörpum . Ég sé ekki nauðsyn þess að rústa þeim vegna slíkra rannsókna . Þá eru það nýfundnir dropasteinahellar á Norð-Austurlandi , sem fundust vegna vegalagningar sem var mótmælt harðlega . Á sömu nótum tel ég að sá sem lagði veginn beri ábyrgð á náttúrutjóni sem hlýst af honum umfram það sem menn vissu . Menn spyrja e.t.v. af hverju þessir dropasteinar eru svona merkilegir . Yfirleitt myndast þeir sem útfellingar úr vatni sem lekur niður úr þaki hella . Því er ekki svo farið með þessa steina . Gróflega séð myndast þegar hluti hrauns eru storknað og ákveðin efni sem hafa lægra bræðslumark leka niður og myndar þessar gjallsúlur . Þetta mun vera einstakt í heiminum og slíka hluti höfum við ekki leyfi til að skemma . Eina rétta í þessu máli er að byggja hús yfir hellismunna , grafa niður fyrir framan hann og loka honum með gleri svo ferðamenn geti séð inn í hann og notið þessa náttúrufyrirbrigðis . Þetta kostar e.t.v. frá 500 til 1000 milljónum , eftir því hversu veglegt það er en verður jafnframt þjónustumiðstöð fyrir svæðið .